Влада на Македонија од 1951

Владата на НР Македонија од 1951 е формирана на 6 јануари 1951 година. Ја врши својата функција до 3 февруари 1953 година кога е избран Извршен совет на Народното Собрание на НРМ.

 Состав на владата 
Составот на владата е следниот:Службен весник на Народна Република Македонија 2/51, 2 стр.

 претседател на Владата: Лазар Колишевски
 потпретседател на Владата, претседател на Стопанскиот совет и на Планската комисија: Борко Темелковски
 потпретседател на Владата, претседател на Советот за законодавство и изградба на народната власт и на Советот за промет со стоки: Никола Минчев
 министер на внатрешните работи: Цветко Узуновски
 министер - претседател на Советот за земјоделство и шумарство: Наум Наумовски
 министер - претседател на Советот за енергетика, преработувачка и екстрактивна индустрија: Благој Попов
 министер - претседател на Советот за локални работи и локална индустрија: Кемал Сејфула
 министер - претседател на Советот за народно здравје и социјални грижи: Вера Ацева
 министер за просвета, наука и култура: Крсте Црвенковски
 министер за трговија и снабдување: Ристо Бајалски
 министер за државни набавки: Перо Менков
 министер за земјоделство и шумарство: Аспарух Каневче
 министер за градежништво: Боге Кузмановски
 министер за финансии: Даре Џамбаз
 министер на труд: Џафер Кодра
 министер на правосудие: Благој Левков
 министер - претседател на Комисијата за државна контрола: Благоја Талески
 министер - генерален секретар на Владата: Методија Митевски.

 Реконструкции на Владата 
На 13 април 1951 година изгласана е реорганизација на Владата, по што е извршена и реконструкција на Владата.Службен весник на Народна Република Македонија 13/51, 3 стр.

 Страхил Гигов е назначен за министер-претседател на Советот за енергетика, преработувачка и екстрактивна индустрија на местото на Благоја Попов
 Кемал Сејфула е разрешен од функцијата министер-претседателот на Советот за комунални работи и локална индустрија
 Боге Кузмановски наместо министер за градежништво станува министер-претседател на Советот за градежни и комунални работи
 Крсте Црвенковски наместо министер за просвета, наука и култура станува министер-претседател на Советот за просвета, наука и култура
 Џафер Кодра наместо министер за труд станува министер за правосудство на местото на Благој Левков
 Киро Георгиевски станува министер-генерален секретар на Владата на местото на Методија Митевски
 Потпретседателот на Владата и претседателот на Стопанскиот совет, Борко Темелковски, е разрешен од должноста претседател на Планската комисија
 Разрешени се и министерот за трговија и снабдување, Ристо Бајалски, министерот за државни набавки, Перо Менков и министерот за земјоделство и шумарство, Аспарух Каневче.

На 15 октомври 1951 година повторно е извршена нова реорганизација на Владата по што повторно доаѓа до реконструкција на Владата.Службен весник на Народна Република Македонија 29/51, 4 стр.

 Страхил Гигов е разрешен од функцијата министер-претседател на Советот за енергетика, преработувачка и екстрактивна индустрија
 Видое Смилевски е назначен за потпретседател на Владата и претседател на Стопанскиот совет на местото на Борко Темелковски
 Борко Темелковски е назначен за министер-претседател на Советот за индустрија и градежништво
 Никола Минчев наместо претседател на Советот за промет со стоки станува министер за финансии
 Даре Џамбаз наместо министер за финансиите е назначен за министер-претседател на Советот за просвета, наука и култура на местото на Крсте Црвенковски
 Боге Кузмановски наместо министер-претседател на Советот за градежни и комунални работи станува министер-претседател на Советот за промет со стоки.

На 4 февруари 1952 година, поради заминување на друга должност, од функцијата министер-претседател на Советот за промет со стоки е разрешен Боге Кузмановски и е именуван Аспарух Каневче.Службен весник на Народна Република Македонија 3/52, 1 стр.

 Извори 

1951